Document ID: 32004L0079

DIREKTIVA KOMISIJE 2004/79/ES
z dne 4. marca 2004
o prilagoditvi Direktive 2002/94/ES na področju davkov ob pristopu Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške
KOMISIJA EVROPSKIH SKUPNOSTI JE -
ob upoštevanju Pogodbe o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške (1) in zlasti člena 2(3),
ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške (2), in zlasti člena 57(1),
ob upoštevanju naslednjega:
(1)
Za določene akte, ki bodo ostali v veljavi po 1. maju 2004 in potrebujejo prilagoditve zaradi pristopa, potrebne prilagoditve v Aktu o pristopu iz 2003 niso bile predvidene ali pa so bile predvidene, a potrebujejo nadaljnje prilagoditve. Vse te prilagoditve morajo biti sprejete pred pristopom, da bodo v uporabi takoj po pristopu.
(2)
V skladu s členom 57(2) Akta o pristopu mora Komisija te prilagoditve sprejeti v vseh primerih, kjer je Komisija sprejela izvirni akt.
(3)
Zato je treba ustrezno spremeniti Odločbo Komisije 2002/94/ES (3) -
SPREJELA NASLEDNJO DIREKTIVO:
Člen 1
Direktiva 2002/94/ES se spremeni, kakor je navedeno v Prilogi.
Člen 2
Države članice sprejmejo zakone, uredbe in upravne predpise, potrebne za uskladitev s to direktivo, najpozneje do datuma pristopa. Države članice takoj posredujejo Komisiji besedila predpisov in primerjalno tabelo med temi predpisi in direktivo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
Člen 3
Ta direktiva začne veljati od dneva vstopa v veljavo Pogodbe o pristopu Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške.
Člen 4
Ta direktiva je naslovljena na države članice.
V Bruslju, 4. marca 2004

Labels: 2
11
10
12
15